KFUM-Kameratene Oslo

KFUM-kameratene Oslo, ofte kun omtalt som KFUM Oslo eller Kåffa, er et idrettslag fra Oslo. Klubben er tilknyttet både Norges fotballforbund og Norges KFUK-KFUM. Idrettslaget består av rundt 1600 medlemmer og driver med fotball og futsal. Klubben har tidligere også drevet med bandy, orientering, ski, friidrett og volleyball. Aktiviteten er knyttet til KFUM-Hallen på Ekeberg, hvor klubben også har kontorer og garderober. Klubbens A-lag for herrer spiller i OBOS-ligaen (siden 2019) og A-lag damer i 2. divisjon. Laget har hjemmebane på KFUM Arena på Ekeberg. Seniorlaget i futsal har, som eneste klubb, spilt sammenhengende i eliteserien siden 2008.

Tabellen 2023

Historie 
KFUM-kameratene, eller «Kåffa» på dagligtale, ble stiftet 1. januar 1939 av en kameratgjeng i Oslo, mens klubbens første formann ble John Larsen. KFUM holdt lenge til i Oslo sentrum, men flyttet tidlig på 1970-tallet til Ekeberg. Den flyttingen markerte starten på en satsing på barne- og ungdomsarbeid i KFUM. KFUM spilte i den gamle 3. divisjonen (nåværende 2. divisjon) i 1984 og 1986. I tillegg var klubben i 3. runde i NM i 1984 etter å ha slått ut Eik fra Tønsberg i 2. runde som da ledet Tippeligaen som var KFUMs beste prestasjon i NM før 2019, hvor de tapte mot  i kvartfinalen.

A-lag herrer 
Etter mange år i toppen av 3. divisjon tok Ståle Andersen over treneransvaret i 2007. KFUM rykket opp til 2. divisjon i 2008-sesongen, da de vant kvalifiseringskampen mot vinneren av Akershus-avdelingen, Høland. I sin andre sesong i Fair Play-ligaen endte KFUM til slutt på en 2.-plass i avdeling 4, kun 3 poeng bak avdelingsvinner HamKam. Denne plasseringen var til da den beste plasseringen KFUM-kameratene Oslo hadde oppnådd i det norske seriesystemet. Med unntak av en 9.plass i 2011, har klubben ligget stabilt på øvre halvdel av 2.divisjon siden opprykket i 2008.

OBOS-ligaen 
Foran sesongen 2014 byttet KFUM trener, og Ståle Andersen overtok igjen hovedansvaret for A-laget, etter at Dan Eggen gikk av som trener og begynte i Norges Fotballforbund. I 2015 vant KFUM 2.divisjon avdeling 1 og rykket dermed opp til 1. divisjon for første gang i klubbens historie. Laget rykket imidlertid ned igjen etter kun én sesong, etter å ha blitt nest sist i OBOS-ligaen. Før 2017-sesongen tok assistenttrener Jørgen Isnes tok over som hovedtrener. I 2018-sesongen endte KFUM på annenplass, bak Skeid, noe som resulterte i kvalifisering for OBOS-ligaen. KFUM vant kvalifiseringen etter å ha slått Fredrikstad og Åsane og var dermed klare for OBOS-ligaen for andre gang. I 2019-sesongen endte laget på fjerdeplass etter å ha vært det nest mestscorende laget i ligaen (kun slått av vinner Aalesund), og sikret seg med det en plass i kvalifiseringen til Eliteserien 2020. Her vant klubben første kamp mot  2-0 på "hjemmebane" på Intility Arena, men tapte neste kamp 0-1 for  på bortebane. I 2021 var klubben igjen med i kampen om opprykk til Eliteserien. Etter å ha slått Sogndal i første kvalikrunde, vant Kåffa en ellevill kamp mot Fredrikstad på Fredrikstad stadion på straffer. I siste runde før Eliteseriemotstand ble det tap på straffer mot Jerv, som siden gikk hen og slo Brann i kampen om Eliteserieplass 2022. I OBOS-ligaen 2022 ble det fjerdeplass, og plass i Kvalifisering til Eliteserien i fotball for menn 2023.

Plasseringer i seriespill siden 1999 

Tabell: KFUMs plasseringer i seriespill (herrer) siden 1999.

Norgesmesterskapet (cupen) 
I NM 1984 kom klubben til 3. runde etter å ha slått ut Eik fra Tønsberg i 2. runde som da ledet Tippeligaen. 

I NM i 2007 ble KFUM slått ut av Skeid i 2. runde etter ekstraomganger. 

I 2008 tok Kåffa seg igjen til 2. runde i cupen, der motstander var Strømsgodset på KFUM Arena. Til tross for et tremålstap (0-3) var det stor stemning og det ble satt tilskuerrekord på Ekeberg med 725 betalende tilskuere. 

I NM i 2010 gikk KFUM nok en gang til 2. runde, der de tapte 3-1 mot Moss på Melløs Stadion. 

I NM i 2011 kvalifiserte KFUM for 2.runde etter at de slo ut Brumunddal i 1.runde 3-2. I 2. runde møtte KFUM Hønefoss på KFUM Arena, en kamp som endte 2-0 til Hønefoss. 

I NM i 2012 kvalifiserte KFUM seg for 2.runde etter at de slo FK Tønsberg i 1.runde, 2-1. I 2.runde spilte KFUM mot Mjøndalen, men tapte denne kampen 2-0. 

I 2015 tok KFUM imot Stabæk i andre runde, hvor de tapte 1-3 og satte ny publikumsrekord med 934 tilskuere.

I 2016 klubbens første sesong i OBOS-ligaen ble de slått ut av Vålerenga i tredje runde, etter at de først slo Kråkerøy IL og Gjøvik-Lyn i henholdsvis første og andre runde.

I Norgesmesterskapet i fotball for menn 2019 tok klubben seg til kvartfinalen i cupen for første gang, der de tapte mot Odds ballklubb foran 2236 tilskuere, noe som er ny klubbrekord. De hadde da slått Tromsdalen 2-1 på hjemmebane i fjerde runde, Nest-Sotra 4-0 på bortebane i den tredje runden. Nordstrand 1-0 og Asker 3-2 i hhv første og andre runde. Begge kampene ble spilt på bortebane.

Adelskalender (oppdatert 31. desember 2021) 

(Aktive spillere uthevet. 50 første rangert.)

Tidenes toppscorere 

(Aktive spillere uthevet)

A-lag damer 
KFUM har ikke like sterke tradisjoner på damesiden, selv om klubbens første gull i Norway cup ble tatt av juniorjentene i 1995. I takt med at det gror stadig sterkere på jentesiden i klubben (pt. over 500 registrerte jentespillere), satses det også stadig mer på a-laget for damer. Som nyopprykket lag i 3. divisjon i 2019, tok laget en sterk tredjeplass. Hovedtrener for laget er Simen Føyen.

Plasseringer i seriespill siden 2012 

Tabell: KFUMs plasseringer i seriespill (damer) siden 2012.

Aldersbestemte klasser 
I tillegg til sin plass i toppfotballen, er KFUM Oslo også en av landets største breddeklubber med over 1700 registrerte fotballspillere.

Norway Cup 
I verdens største fotballturnering, Norway Cup har KFUM de siste årene vært det laget som har stilt med flest aldersbestemte lag totalt i Norway Cup. I 2019 stilte KFUM totalt 106 lag i turneringen. 

KFUM Oslo har vunnet Norway Cup, totalt 7 ganger. I 2007 beseiret juniorlaget til KFUM Træff med 1-0 og vant dermed juniorklassen i Norway Cup for første gang. Året etter kjempet juniorlaget seg til nok en finale, denne gangen med Vålerenga som motstander. Etter 1-1 ved full tid og målløse ekstraomganger gikk finalen til straffesparkkonkurranse. Der trakk Vålerenga det lengste strået og vant 15-14 etter 17 straffer til hvert lag. Det resulterte i den lengste Norway Cup-finalen i historien og samtidig markerte det den beste prestasjonen til en lag i KFUM ungdomsavdeling som tok seg til en Norway Cup-finale to år på rad. I Norway Cup 2010 nådde KFUMs juniorlag nok en gang finalen i Klasse A, men måtte der gi tapt for Strømmen IF etter straffesparkkonkurranse. Det stod 1-1 etter full tid og ekstraomganger, men strømmen vant 4-2 på straffer.

Tabell: Seiere i Norway Cup med årstall

Futsal 
KFUM-kameratenes futsallag kvalifiserte seg for NFFs nyoppstartede eliteserie i futsal før sesongen 2008/2009.  KFUM er det eneste laget som har spilt i eliteserien hver eneste sesong siden oppstarten.   

Den første futsalsesongen havnet KFUM på 2.-plass, etter tap i en «seriefinale» mot Nidaros Futsal. Sesongen 2009/2010 kapret KFUM førsteplassen i futsalserien og kunne dermed krone seg med tittelen «Norges beste futsallag». KFUM ble dermed kvalifisert for europacupen i futsal, UEFA Futsal Cup. I 2010 ble også Norges offisielle landslag i futsal startet opp, der fire KFUM-spillere var med i den første landslagstroppen som spilte to landskamper mot Irland. 6. juli 2010 ble de innledende gruppene til UEFA Futsal Cup 2010 trukket der KFUM havnet i pulje med  fra Montenegro,  fra Tyrkia samt  fra Republikken Makedonia som også var arrangørlag. Det innledende puljespillet ble avholdt i tidsrommet 18. til 22. august i den makedonske hovedstaden Skopje. I "Preliminary Round" i UEFA Futsal Cup 2010 vant KFUM 7-3 både mot montenegriske KMF Danilovgrad og Tyrkiske Istanbul Univeritesi SK. Mot vertslaget ble det 1-1, men med noen mål bedre målforskjell gikk det Makedonske laget videre til neste runde, "Main Round".  

Tabell: KFUMs plassering og vinner av Eliteserien i Futsal siden oppstart.

Arrangementer 
KFUM har flere årlige arrangementer. Både leire, fotballskoler, turneringer og andre aktiviteter for unge fotballentusiaster. Av populære arrangementer kan følgende nevnes:
 Fotballskoler – fotballskole for barn i alderen 6-14 år.
 Jentefotballdag
 Lundeleir – Fotballeir i sommerferien, fordelt på tre aldresgrupper: Leir 1 (7-10 år), Leir 2 (11-14 år) og Leir 3 (15 år -).
 Stopp Volden-Cup – Innefotballturnering som arrangeres om høsten i KFUM-hallen og Ekeberghallen.
 Juletrefest
 3v3-miniserie

KFUM-hallen 

KFUM-hallen er kontorlokalet for KFUM-kameratene Oslo og fungerer som klubbens klubbhus. Hallen ligger på Ekeberg i Oslo og inneholder blant annet:
 6 garderober
 Kontorer for ansatte 
 Kapell
 En innendørs flerbrukshall på størrelse med en håndballbane med tribune på en langside, samt 3 skillevegger som kan dele hallen i 4 deler.
 Møterom med plass til over 100 personer
 Kafeteria/kiosk som er åpen daglig til 21:00

KFUM Arena 

KFUM Arena ligger i bydel Nordstrand i Oslo, og er hjemmebanen til KFUM-kameratene Oslo. Anlegget består av en 11'er fotballbane og en 7'er fotballbane og er den første hjemmebanen som er heleid av klubben. KFUM Arena ble åpnet 19. november 2007 med taler og konkurranser og markerte en stor dag i KFUMs historie. Byggingen av banen kostet ca. 10. millioner kroner. Banedekket er kunstgress med gummispon. Det er undervarme og automatisert vanningsanlegg ved banen. Banen har innbytterbenker for hjemme- og bortelag med tak, samt kiosk, speakerbod, pressetribune og et eget område for filmdekning av kamper. Spilleflaten er på 64 x 105 meter og holder dermed internasjonal standard for 11'erbaner. Banen ligger ved KFUM-hallen og har besøksadresse Ekebergveien 109, 1178 Oslo. 

Tilskuerrekorden er per dags dato på 2236 fra kvartfinalen i norgesmesterskapet mot Odds ballklubb, en kamp KFUM tapte 2-5. Den forrige rekorden var på 1860, satt da Vålerenga var på besøk i cupens 3. runde i 2016. Vålerenga vant den kampen 2-0. 

Det foreligger planer om en større oppgradering av anlegget, prosjektet har fått navnet KFUM Familiearena.

Supporterklubb 
Profetene er den offisielle supporterklubben til KFUM-Kameratene Oslo. Den ble startet sommeren 2002, under Norway Cup da en guttegjeng sto og heiet frem et KFUM-lag i turneringen. Profetene opererer ikke med et antall medlemmer, men oppfordrer supportere og tilhengere av KFUM gjennom ulike media til å møte opp på kamper og delta i supporteraktivitetene.
AA

Drakter

Drakt 
Drakten til KFUM er hvit med en bred, rød stolpe. Shortsen er blå og sokkene er hvite. Hovedsponsor for klubben er OBOS, mens andre aktører som reklamerer på spillertrøyen er Enjoy bonusguiden, Arctic, Intility og Kiwi. Klubben har sponsoravtale med Adidas som leverer klubbens utstyr.

Logoen 
Logoen til KFUM består av en sirkel som omkranser en trekant. Trekantens ender symboliserer KFUMs tre verdier; ånd, sjel og legeme. KFUMs filosofi dreier seg om å ta vare på mennesket som en helhet og dermed de tre sidene. Sirkelen inneholder grunnleggelsesdato og fullt klubbnavn.

Spillerstall 
Oppdatert 31. august 2022.

Utlånte spillere

Kjente spillere 
En liste over kjente spillere som enten har spilt eller spiller i KFUM.
 Eivind Arnevåg – spilt i  og .
 Henning Berg – spilt i , Blackburn, Manchester United og har 100 landskamper for Norge.
 Christoffer Dahl – spilt i FK Lyn, Manglerud Star og Hønefoss.
 Espen Musæus – spilt i  og .
Ståle Andersen – spilt i Skeid, Malmø FF, Vålerenga, Ørgryte.
 Carl-Erik Torp – spilt i . Nå kjent som fotballekspert på NRK.
 Aleksander Midtsian – spilt i FK Lyn, Bryne
 Jonathan Parr – spilt i Lyn, Aalesund, Crystal Palace, Ipswich og Strømsgodset.
 Erik Jonvik – spilt i Sarpsborg 08. 
 Stian Sortevik – spilt for  og .
 Marius Brevig – spilt for Løv-Ham.
 Torstein Andersen Aase – spilt for Stabæk.
 Markus Nakkim – spiller for Vålerenga.
 Lars Hirschfeld – spilt for , , Tottenham og CFR Cluj.
 Daniel Fredheim Holm – spilt for Rosenborg, Vålerenga, Skeid og AaB Fodbold. Spiller for KFUM fra sesongen 2019.
 Lars Olden Larsen – spilt for Mjøndalen og Nizjnij Novgorod (russisk eliteserie).
 Moses Mawa – spilt for Strømsgodset og Kristiansund.
 Jesper Taaje – spiller for Sandefjord.

Meritter

Se også 
Norges KFUK-KFUM

Referanser

Eksterne lenker 
 
 Profetene – Supporterklubb
KFUM Arena - Nordic Stadiums video og bilder

 

KFUK-KFUM Norge
Idrettslag i Oslo
Idrettslag etablert i 1971
Fotballag i Oslo
Fotballag etablert i 1971
Friidrettslag i Norge
Futsallag i Norge
Volleyballag i Norge
Vinnere av Petter Dass-prisen